LAOAG CITY –Nagbalin nga emosyonal amin dagiti ginasut a napan nakitabon iti pannakaidulin dagiti tallo nga agga-ama ken ti lola da a natay kalpasan a nauram ti sibubukel a compound a pagnanaedan da iti Brgy 1, San Nicolas, Ilocos Norte idi parbangon ti Sabado.
Itay laeng bigat ket naituloden iti maudi a pagtungpalan da dagiti agga-ama a biktima ti napasamak nga uram nga isuda Inocencio "Bobot" Capalungan, dagiti dua nga annak na nga agtawen ti sangapulo ken lima ken ti ina ni Capalungan a ni Rosalina Capalungan, agtawen ti 90.
Dagiti agkabsat nga ubbing ket naipan iti maymaysa a lungon idinto ta saggaysa ti ama ken lola da.
Malaksid kadagiti nakikuyog iti funeral procession ket adu pay ti naguray kadagiti kalsada.
Kabayatanna, kinumpirmaran ti Bureau of Fire Protection ti ili ti San Nicolas nga ti kandila nga sinindian ni Rosalina Capalungan ti nakaigapuan ti trahedya.
ilo_Latn ilo_Latn ilo_Latn ilo_Latn ilo_Latn